Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a közérdekű adatok nyilvánosságáról szóló 1992. évi LXIII. törvény (Avtv.) által meghatározottak szerint gyakorolható.
Paragraph Index: 1742

a közérdekű adatok nyilvánosságáról szóló 1992. évi LXIII. törvény (Avtv.) által meghatározottak szerint gyakorolható. E törvény 2. § 3. pontja szerint „közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő, a személyes adat fogalma alá nem eső adat”. Az MTV Rt. álláspontom szerint jogszabályban meghatározott közfeladatot lát el, tehát a kezelésében lévő, a személyes adat fogalma alá nem eső adatok közérdekű adatnak minősülnek. „A Magyar Televízió Rt. állományába tartoznak olyan alkalmazottak, akik különböző okokból huzamosabb ideig nem végeznek munkát, miközben a munkabérüket az intézmény ugyanúgy kifizeti, mintha munkát végeznének. Közérdekű adatnak minősül-e ezen munkavállalók létszáma és a részükre kifizetett bér összege?” Igen, ezen adatok a fent idézett meghatározás alapulvételével közérdekű adatnak minősülnek. „A Magyar Televízió Rt. a beszállítóinak késedelmes kifizetés esetén késedelmi kamatot fizet. Közérdekű adatnak minősül-e az egy év alatt összesen kifizetett késedelmi kamat összege?” Igen, ez az adat az idézett definíció alapján szintén közérdekű adatnak minősül. „Közérdekű adatnak tekinthető-e a Magyar Televízió Rt. adósságának szerkezete, annak összege és az adósság kialakulásának okai?” Igen, ezek az adatok az idézett meghatározás alapján közérdekű adatnak tekinthetők. 2000/88/II. szám „Közérdekű adatnak tekinthető-e, hogy a Magyar Televízió Rt. a hitelezőinek milyen határidővel teljesít kifizetést, és hogy a hitelezők vagy a hitelezők csoportjai között tesz-e különbséget a kifizetések határidejében?” Igen, ezek az adatok a fenti meghatározás alapján közérdekű adatnak tekinthetők. Mindehhez azonban két megjegyzést kívánok tenni:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes